《次韵东皋寺主僧知恭见寄》
宋代·陈著

平地起丛林，工夫岁月深。
百吟三教髓，一饭十方心。
惯听人传说，閒将梦去寻。
书来足自慰，亦是老知音。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。